[{"text_idx": "#000004", "text": "Addasu i newydd yr hinsawdd \u2013 Grwp arbenigol yn cynnig agwedd newydd tuag at reoli\u2019r amgylchedd hanesyddol"}, {"text_idx": "#000005", "text": "Mae grw\u0302p o arbenigwyr a alwyd ynghyd i roi cyngor ar sut i reoli rhai o safleoedd hanesyddol mwyaf eiconig Cymru yng ngoleuni newid yr hinsawdd, yn cynnig syniadau newydd, yn seiliedig ar yr angen i addasu i\u2019r realiti newydd. Maent yn gofyn am adborth ar eu cynllun."}, {"text_idx": "#000006", "text": "Mae Grw\u0302p yr Amgylchedd Hanesyddol yn lansio ymgynghoriad ar eu Cynllun Addasu ar gyfer yr Amgylchedd Hanesyddol a Newid Hinsawdd. Mae hyn yn amlinellu sut y dylai\u2019r sector amgylchedd hanesyddol yng Nghymru fynd i\u2019r afael a\u0302 her newid yn yr hinsawdd."}, {"text_idx": "#000007", "text": "Meddai\u2019r Gweinidog dros Ddiwylliant, Twristiaeth a Chwaraeon, yr Arglwydd Elis-Thomas: \u201cRhaid inni ailystyried sut rydym yn rheoli\u2019r amgylchedd hanesyddol yng Nghymru i ymateb i fygythiadau newid yn yr hinsawdd. Er ein bod yn cymryd camau i gyfyngu ar newid yn yr hinsawdd, rhaid inni hefyd addasu i\u2019r newidiadau sydd eisoes yn digwydd o ganlyniad i allyriadau hanesyddol a pharhaus. Hoffwn ddiolch i\u2019r Grw\u0302p Amgylchedd Hanesyddol am y cynllun hwn i helpu codi ymwybyddiaeth o\u2019r materion a fe fyddwn i\u2019n annog pawb yn y sector i ymateb i\u2019r ymgynghoriad pwysig hwn ac i\u2019w rannu profiadau a syniadau. \u201c"}, {"text_idx": "#000008", "text": "Mae rhai o safleoedd mwyaf eiconig Cymru yn cael eu bygwth gan dymheredd cynhesach, lefel y mo\u0302r yn codi, patrymau glaw yn newid a digwyddiadau tywydd eithafol mwyaf cyffredin. Felly mae\u2019n rhaid i\u2019r rhai sy\u2019n gyfrifol am reoli\u2019r safleoedd hyn ail-feddwl y ffordd y maent wedi gwneud pethau yn y gorffennol. Mae angen annog cydweithredu a gweithredu ar draws pob sector a fydd yn gwella dealltwriaeth, yn adeiladu gallu addasu ac yn cynyddu gwydnwch yr amgylchedd hanesyddol."}, {"text_idx": "#000011", "text": "Mae\u2019r cynllun addasu yn tynnu sylw at nifer o astudiaethau achos lle mae\u2019r dull newydd hwn eisoes yn cael ei ddatblygu. Yn safle hela hanesyddol Waun y Fignen Felen ym Mannau Brycheiniog, mae tystiolaeth archeolegol werthfawr yn cael ei golli oherwydd fod y gors yn sychu allan. Yma, mae hydroleg ffafriol yn cael ei adfer trwy ailsefydlu\u2019r gors i warchod a gwella bioamrywiaeth a gwerthoedd archeolegol y safle."}, {"text_idx": "#000012", "text": "Ym mryngaer Dinas Dinlle, ger Caernarfon, mae ochr orllewinol y safle yn cael ei olchi i ffwrdd gan y mo\u0302r. Er bod erydiad naturiol, sy\u2019n digwydd yn gyflymach o lawer oherwydd newid yn yr hinsawdd, yn cael ei dderbyn fel rhan o reolaeth y safle, mae mynediad i\u2019r cyhoedd yn achosi mwy byth o erydiad. Yma mae llwybrau pren i reoli erydiad, ffens a adeiladwyd ar hyd ymyl y safle ac atgyweirio erydiad llwybrau eraill wedi digwydd yn ddiweddar. Mae ymchwil newydd yn cael ei arwain gan di\u0302m o archeolegwyr, syrfewyr, geograffwyr a gwyddonwyr o brosiect CHERISH a ariennir gan yr Undeb Ewropeaidd."}, {"text_idx": "#000016", "text": "Yngly\u0302n a\u0302\u2019r Grw\u0302p Amgylchedd Hanesyddol:"}]